laion/Wikipedia-Exotic huggingface dataset:
Pseudovõlv

Pseudovõlv, ka valevõlv on ruumi või ruumiosa kattev tarind kiviridadest, mis laotakse nii, et iga kõrgem eendub konsoolitaoliselt madalamal asuva suhtes, kuni ava täieliku katmiseni, sarnaselt pseudokaare ladumise tehnikaga. Nagu pseudokaaregi puhul, peab pseudovõlv olema sillatava ruumi suhtes väga kõrge, palju kõrgem kui tavaline võlvlagi. Pseudovõlvi üks erikuju on ümmargune pseudokuppel. Pseudovõlv on arhitektuurilooliselt vanem kui võlv. Seda kohtab nagu pseudokaart Vana-Egiptuse, Vana-India, Mükeene-Kreeka, varakristliku Iirimaa ehitistes, Kambodža ja Mesoameerika vanemas arhitektuuris. Võib olla laotud nii kuivmüüritisena kui mörti kasutades. Pseudovõlviga käik püramiidi sisemuses, Giza Käik Tirynsi kindluses, Kreeka Neoliitikumist pärit haudehitise lagi, Newgrange, Iirimaa Varakeskaegne pühakoda Iirimaal, nn Gallaruse kabel Bayoni templi koridor, Angkor, Kambodža Templi sisevaade Dzibilchaltúnis, Yucatán, Mehhiko Pseudovõlvlaega maamaja Gozol, Malta - keskmisi kiviplaate toetab alt ristpalk Lubjaahi 19. sajandist, Cumbria, Suurbritannia Pseudokaar Võlv Kaar https://archive.org/stream/scienceguide7692amer/scienceguide7692amer#page/n495/mode/1up Pseudovõlvlagede ja -kuplite ladumise praktikast Vahemere regioonis (inglise keeles)
Hannoveri ringkond

Hannover oli aastatel 1946–2004 Regierungsbezirk Alam-Saksimaal. See paiknes liidumaa lõunaosas ümber Hannoveri linna. Selle pindala oli 9046,82 km², 30. septembril 2004 elas seal 2 167 343 inimest. Ajalugu 1885. aastast kuni Teise maailmasõja lõpuni oli toonases Preisimaa Hannoveri provintsis sarnane samasuguse nimega haldusüksus; ja enne seda 1823. aastal loodud Landdrostei Hannoveri kuningriigis. Kreisid aastatel 2001–2004 Diepholz Hameln-Pyrmont Hannover Hildesheim Holzminden Nienburg Schaumburg
Lazar Matvejev

Lazar Matvejev (sündinud 8. mail 1927 Krasnojarski krais) on endine KGB töötaja. Aastatel 1982–1989 teenis ta Saksa Demokraatlikus Vabariigis KGB ja Stasi koordinaatorina. Teiste seas töötas tema alluvuses ka Vladimir Putin. 2017. aastal osales president Putin koos endiste töökaaslaste Tšemezovi ja Tokareviga oma endise ülemuse Matvejevi juubelil, kus anti üle kingitused. "Putin visits his former KGB boss on his 90th birthday (VIDEO)". RT. 8. mai 2017. Vaadatud 28.09.2018.
Nikolai Tokarev

Nikolai Petrovitš Tokarev (Николай Петрович Токарев, sündinud 20. detsembril 1950. aastal Karagandas) on vene ärimees ja oligarh, Transnefti president, FSB kindralmajor (erus). Ta lõpetas 1973. aastal Karaganda Polütehnilise Instituudi kaevandamise elektrifitseerimine ja automatiseerimine erialal. Juba üliõpilaspäevil asus koostööle KGG-ga. Edasi töötas "mäetööstusettevõtetes", kus jälgis inimeste nõukogudevastaseid meeleolusid ja riigisaladuste hoidmist. 1978. aastal astus F. E. Dzeržinski nimelisse KGB Kõrgemasse Kooli kaheksandasse teaduskonda kaheaastasele kursusele, oli kursusevanem. Seejärel asus KGB ohvitserina tööle KGB esimesse osakonda (välisluure). 1980. aastate algul saadeti KGB Dresdeni residentuuri, kus major Tokarev jagas töökabinetti KGB kapten Sergei Tšemezoviga. Dresdeni KGB residentuuris tutvus ta ka hiljem Venemaa presidendiks saanud Vladimir Putiniga. Pärast Berliini müüri langemist töötas ühe aasta (1990–1991) KGB Berliini residentuuri inspektsiooni osakonnas – "jälgis töötajate välimust". 1993–1996 oli ta Venemaa riikliku Sberbanki tütarettevõtte Russian-German Leasing Company välissuhete osakonna juhataja. 1996–1999 Venemaa Föderatsiooni presidendi kantselei välismaal asuva riikliku kinnisvarahalduse peadirektori asetäitja (UGP "Goszagransobenstvo"). Meedia seostas ülemineku kantseleisse Putini patronaažiga, kes oli tol ajal presidendi asetäitja. 1999–2000 Transnefti turvateenistuse ülem ja asepresident. 2000–2007 riigiettevõtte Zarubežneft peadirektor. Alates 2007. aastast on ta Transnefti president. 28. veebruaril 2022 kehtestas Euroopa Liit talle seoses Venemaa kallatungiga Ukrainale viisa- ja majandussanktsioonid. Tema Euroopa Liidu riikides olev vara külmutati. Abikaasa Galina Tokareva omab suurt kinnisvara Akulinino külas, kus asuvad Vladimir Jakunini, Sergei Tšemezovi, Arkadi Rotenbergi ja teiste Vladimir Putini siseringist pärit tippametnike ja ärimeeste lossid ja valdused. Tütar Maia Bolotova on farmaatsiaettevõtte Pharmeco ja Irwin 2 omanik. Lisaks kuulub talle ettevõte, mis haldab eliitkuurorti Horvaatias. Osales 2017. aastal koos president Putini ja endise töökaaslase Tšemezoviga oma endise ülemuse Lazar Matvejevi juubelil. Елена Мазнева, Вера Сурженко (9. oktoober 2007). "Трубу отдадут Токареву". Vedomosti. Vaadatud 9.12.2016. https://www.vedomosti.ru/library/articles/2013/02/11/revizor_iz_razvedochnoj_partii https://palace.navalny.com/ https://www.kommersant.ru/doc/812867 https://ria.ru/20150427/1061235178.html https://epl.delfi.ee/artikkel/96048091/putini-oligarhid-pankurid-propagandistid-sanktsioonide-all-euroopa-liit-kirjeldab-detailides-kuidas-nad-ukraina-soda-toetasid https://www.vedomosti.ru/newspaper/articles/2013/07/01/na-beregah-zlodejki https://meduza.io/feature/2016/09/27/ochen-bogatyy-zyat "Putin visits his former KGB boss on his 90th birthday (VIDEO)". RT. 8. mai 2017. Vaadatud 28.09.2018. Jessica Bachman. Transneft boss - from KGB to oil diplomat. Reuters, 14. september 2010 (inglise keeles)
Guido Alexander Johannes Schneider

Guido Alexander Johannes Schneider (30. september 1866 Tallinn – 31. mai 1948 Greifswald, Saksamaa) oli baltisaksa ihtüoloog. 1886. aastal lõpetas ta Tallinna Kubermangu Gümnaasiumi ning seejärel õppis Tartu Ülikoolis arstiteadust ja zooloogiat. 1891. aastal lõpetas ta zooloogiaõpingud Tartus, 1896. aastal sai magistrikraadi Peterburi Ülikoolist ja 1903. aastal doktorikraadi Helsingi Ülikoolist. 1895–1897 töötas ta Peterburi Ülikooli zooloogiamuuseumis konservaatorina, seejärel Sevastopoli bioloogiajaamas (1897–1900). Aastatel 1906–1908 töötas ta Peterburi Teaduste Akadeemia zooloogialaborites. 1907–1911 oli ta Riia Polütehnilise Instituudi dotsent, 1920–1921 Riia Läti Ülikooli professor ja 1921–1923 Tartu Ülikooli zooloogiaprofessor, seejärel töötas õppejõuna Skandinaavias ja Saksamaal. "Eesti teaduse biograafiline leksikon. 4. köide, Sar-Y. Lisa". 2013.
Keskeriõppeasutus

Keskeriõppeasutus (vene keeles среднее специальное учебное заведение, lühend ссуз) on õppeasutus, kus peale kutsehariduse omandatakse ka üldine keskharidus. Keskeriõppeasutus on näiteks tehnikum, muusikakool. Eestis eksisteerisid keskeriõppeasutused Nõukogude ajal. Nende tööd korraldas Eesti NSV Kõrg- ja Keskerihariduse Ministeerium. Keskeriharidus http://www.eki.ee/dict/haridus/index.cgi?Q=keskeri%C3%B5ppeasutus&F=M&C06=et (vaadatud 27.09.2018)
71. jalaväediviis

71. jalaväediviis Kleeblatt ("Ristikheinaleht", "Õnnelik") (saksa: 71. Infanterie-Division) oli Saksa armee jalaväediviis, mis formeeriti 1939. aasta 26. augustil 2. laine diviisina. Diviis teenis garnisonikohustustes Siegfriedi liinil kuni 1940. aasta maikuuni ja ühines siis sissetungiga Prantsusmaale. Diviis vallutas läänekampaanias Fort de Vaux ja Fort de Douaumonti. Seejärel teenis ta kuni septembrini Prantsusmaa ja Luksemburgi okupeerimisel. 1940. aasta oktoobrist kuni 1941. aasta jaanuarini teenis diviis demonstratsioonüksusena (saksa: Lehr) Oberkommando der Wehrmacht jaoks. Siis viidi diviis Przemyśli ja ühines 1941. aasta juunis Operatsioon Barbarossaga, Saksa sissetungiga Nõukogude Liitu. Sügisel taandus diviis Belgiasse puhkusele ja siis teenis 1941. aasta novembrist kuni 1942. aasta aprillini veelkord demonstratsioonüksusena. Seejärel toimetati diviis tagasi Idarindele, kus see teenis Saksa 6. armee alluvuses ja kadus Stalingradi lahingus 1943. aasta alguses. Diviis taasloodi suveks ning teenis 1943. aasta sügisest kuni 1944. aasta lõpuni Itaalia rindel, kus see Monte Cassino lahingus peaaegu maapealt pühiti. Riismed viidi Põhja-Itaaliasse, kus nad olid väga suurte kaotustega 1. Kanada diviisi vastas Metauro jõest põhjas ja Gooti liinil. Pärast seda võitles 71. diviis Ungaris, alistudes lõpuks brittidele St. Veithi juures Austrias. Diviis oli seotud Tićani veresaunaga (Višnjanis, nüüd Horvaatias) 11. septembril 1943, kui hukati 84 tsiviilelanikku. Järgmised ohvitserid juhtisid 71. jalaväediviisi: (26. august 1939 - 15. oktoober 1939) Generalmajor Wolfgang Ziegler (15. oktoober 1939 - 15. veebruar 1941) General der Infanterie Karl Weisenberger (15. veebruar 1941 - 28. märts 1941) General der Infanterie Friedrich Herrlein (28. märts 1941 - 25. jaanuar 1943) General der Infanterie Alexander von Hartmann (25. jaanuar 1943 - 14. märts 1943) Generalmajor Fritz Roske (14. märts 1943 - 1. jaanuar 1945) Generalleutnant Wilhelm Raapke (1. jaanuar 1945 - 8. mai 1945) Generalmajor Eberhard von Schuckmann
Kogelmogel

Kogelmogel (kõnekeeles koogelmoogel; jidiši sõnast Gogle-Mogle) on suhkruga vahustatud munakollane. See on magustoit. Toidul on palju variante: näiteks võidakse sinna lisada leiba, mett, kakaod, veini. http://kn.eki.ee/?Q=kogelmogel (vaadatud 27.09.2018) "Eesti keele seletavas sõnaraamatus" (vaadatud 27.09.2018)
Nikolai Vlassik

Nikolai Vlassik (vene Николай Сидорович Власик; 22. mai 1896 Babõnitšõ – 18. juuni 1967 Moskva) oli Nõukogude Liidu julgeolekutöötaja, Stalini kaitsemeeskonna ülem (1931–1952), kindralleitnant (1945).
Valentina Istomina

Valentina Istomina (22. mai 1917 Donok – detsember 1995 Moskva) oli Stalini majapidajanna (1935–1952), KGB seersant. 18-aastaselt Moskvasse tööle ja elama asunud neiu soovitas ametisse Stalini kaitsemeeskonna ülem Nikolai Vlassik. Тайная жена Сталина: ровесница революции - любовница вождя?
Acornhoek

Acornhoek on linn (township) Lõuna-Aafrika Vabariigis Mpumalanga provintsis Ehlanzeni ringkonnas. Lõuna-Aafrika Vabariigi 2011. aasta rahvaloenduse andmetel oli Acornhoeki elanikest mustanahalisi aafriklasi 99,71%, India või Aasia päritolu inimesi 0,11%, valgeid 0,06%, värvilisi 0,05% ja teisi 0,06%. Tsonga keelt pidas emakeeleks 73,83% inimesi, pedi keelt 16,86%, sotho keelt 6,05%, svaasi keelt 0,85% ja inglise keelt 0,81%. https://census2011.adrianfrith.com/place/877015
Amersfoort (LAV)

Amersfoort on linn Lõuna-Aafrika Vabariigis Mpumalanga provintsis Gert Sibande ringkonnas Pixley ka Seme vallas. Amersfoort on asutatud 1888. aastal. Lõuna-Aafrika Vabariigi 2011. aasta rahvaloenduse andmetel oli Amersfoorti elanikest mustanahalisi aafriklasi 93,24%, valgeid 4,29%, India või Aasia päritolu inimesi 1,74%, värvilisi 0,23% ja teisi 0,49%. Suulu keelt pidas emakeeleks 83,98%, afrikaani keelt 4,35%, svaasi keelt 3,39%, inglise keelt 2,12% ja sotho keelt 1,63%. Amersfoort Rural & Urban Explorations https://census2011.adrianfrith.com/place/863001
Sergei Kalinin

Sergei Pavlovitš Kalinin (vene keeles Сергей Калинин; sündinud 17. märtsil 1991 Omskis) on Venemaa jäähokimängija, kes mängib ründajana KHL-i klubis Tšeljabinski Traktor. KHL-is debüteeris ta hooajal 2009–10 Omski Avangardi ridades. 2015. aasta mais liitus ta NHL-i klubiga New Jersey Devils. Ta mängis seal kuni 2017. aasta veebruarini. Hooaja 2016–17 lõpus mängis ta American Hockey League'i klubis Toronto Marlies. 2017. aasta juulis naasis Kalinin KHL-i, sõlmides lepingu Peterburi SKA-ga. 2018. aasta augustis siirdus ta Moskva CSKA-sse. 2019. aastal võitis ta Moskva CSKA-ga Gagarini karika. 2020. aasta juulis sõlmis Kalinin kaheaastase lepingu Tšeljabinski Traktoriga. Venemaa koondise koosseisus tuli ta 2014. aastal maailmameistriks. 2018. aasta taliolümpiamängudel tuli ta Venemaa olümpiakoondisega olümpiavõitjaks. "Сергей Калинин стал игроком «Трактора»". hctraktor.org. 15.7.2020. Vaadatud 11.8.2020 Sergei Kalinin KHL.ru lehel Sergei Kalinin hockeydb.com lehel
Juri Orlov

Näitleja kohta vaata artiklit Juri Orlov (näitleja). Juri Orlov (Юрий Фёдорович Орлов; 13. august 1924 Moskva – 27. september 2020) oli tuumafüüsik, endine nõukogude dissident. Yuri F. Orlov, A quantum model of doubt. Annals of N.Y. Acad. of Sci. 373, 84-92 (1981). Trans. from the Russian by Valentin F. Turchin. Yuri F. Orlov, Origin of quantum indeterminism and irreversibility of measurements. Phys. Rev. Lett. 82, 243-246 (1999). Yuri F. Orlov, Classical counterexamples to Bell's inequalities. Phys. Rev. A 65, 042106 (2002).  Juri Orlov – pildid, videod ja helifailid Wikimedia Commonsis Dwight Nicholson Medal for Outreach | Recipient: Yuri Fyodorovich Orlov, Cornell University, APS, 1995 (inglise keeles) Luren Gold. First Andrei Sakharov Prize for human rights goes to Cornell physicist and former Soviet gulag prisoner Yuri Orlov, Cornell University, 14. november 2005 (inglise keeles) PHYSICS PUBLICATIONS, REPORTS AND PREPRINTS, Samuti.
Lõuna-Siinai kubernerkond

Lõuna-Siinai kubernerkond on 1. järgu haldusüksus Egiptuses. Hõlmab Siinai poolsaare lõunaosa. Tähtsamad asulad on Aţ-Ţūr, Sharm el Sheikh ja Dahab. https://www.citypopulation.de/Egypt-Cities.html
Põhja-Siinai kubernerkond

Põhja-Siinai kubernerkond on 1. järgu haldusüksus Egiptuses. Hõlmab Siinai poolsaare põhjaosa. Üle 85% elanikkonnast elab Vahemere rannikul. Elanike enamus on araablased, oluline osa elanikkonnast on nomaadse eluviisiga beduiinid. Riigi kontroll territooriumi üle on nõrk, pärast president Ḩusnī Mubāraki võimult tõukamist 2011. aasta jaanuaris on sagenenud kokkupõrked beduiinide ja Egiptuse jõustruktuuride vahel. Korduvalt on rünnatud provintsi läbivat gaasijuhet Iisraeli. Piirkonnas on end sisse seadmas islamiäärmuslased. Oluliseks sissetulekuallikas on salakaubandus Gaza tsooniga. 1956. aastal okupeeris Põhja-Siinai Iisrael ja tagastas territooriumi Egiptusele paar kuud hiljem. Kuuepäevase sõja käigus 1967. aastal vallutas Iisrael ala uuesti. Seekord kestis okupatsioon lääneosas 1980. ja idaosas 1982. aastani. https://www.citypopulation.de/Egypt-Cities.html Mohamed Fadel Fahmy: Egypt's Wild West, Foreign Policy, 24. august 2011.
Coahuila osariik

Coahuila osariik on osariik Mehhiko põhjaosas. Piirneb põhjas Ameerika Ühendriikide Texase osariigiga. Coahuila y Tejase osariik loodi 1824. aastal. 1836. aastal loodi selle põhjaosas Texase Vabariik. Coahuila osariik on jagatud 38 kohalikuks omavalitsusüksuseks. http://www.inegi.org.mx/sistemas/consulta_resultados/zip/iter2010/iter_05xls10.zip Coahuila osariigi koduleht
Muhamedi karikatuurid

Muhamedi karikatuurid oli 30. septembril 2005 Taani päevalehes Jyllands-Posten pealkirja "Muhamedi nägu" (taani keeles "Muhammeds ansigt") all ilmunud karikatuurisari, kus oli kujutatud islami prohvetit Muḩammadit. Muhamedi karikatuurid ("Muhammeds ansigt"), Jyllands-Posten, 30. september 2005
Boschfontein

Boschfontein on linn Lõuna-Aafrika Vabariigis Mpumalanga provintsis Ehlanzeni ringkonnas. Lõuna-Aafrika Vabariigi 2011. aasta rahvaloenduse andmetel oli Boschfonteini elanikest mustanahalisi aafriklasi 99,68%, India või Aasia päritolu inimesi 0,23%, värvilisi 0,05% ja valgeid 0,03%. Svaasi keelt pidas emakeeleks 97,22% inimesi, tsonga keelt 1,14%, inglise keelt 0,40% ja suulu keelt 0,38%. https://census2011.adrianfrith.com/place/876037
Cunningmoor

Cunningmoor on linn Lõuna-Aafrika Vabariigis Mpumalanga provintsis Ehlanzeni ringkonnas. Lõuna-Aafrika Vabariigi 2011. aasta rahvaloenduse andmetel oli Cunningmoori elanikest mustanahalisi aafriklasi 99,80%, India või Aasia päritolu inimesi 0,10%, värvilisi 0,03% ja valgeid 0,03%. Tsonga keelt pidas emakeeleks 96,82% inimesi, svaasi keelt 1,37%, sotho keelt 0,87% ja inglise keelt 0,27%. https://census2011.adrianfrith.com/place/877115
Kabokweni

Kabokweni on linn Lõuna-Aafrika Vabariigis Mpumalanga provintsis Ehlanzeni ringkonnas Mbombela vallas. Lõuna-Aafrika Vabariigi 2011. aasta rahvaloenduse andmetel oli Kabokweni elanikest mustanahalisi aafriklasi 98,27%, värvilisi 1,07%, India või Aasia päritolu inimesi 0,18%, valgeid 0,08% ja teisi 0,41%. Svaasi keelt pidas emakeeleks 82,16% inimesi, inglise keelt 3,75%, tsonga keelt 3,38%, suulu keelt 2,95% ja sotho keelt 2,29%. https://census2011.adrianfrith.com/place/874031
Polemoloogia

Polemoloogia on teadusharu, mis tegeleb sõjaliste konfliktide ja kollektiivse agressiivsuse nähtuste uurimisega. konflikt sõda sõjateadus
Ngodwana

Ngodwana on linn Lõuna-Aafrika Vabariigis Mpumalanga provintsis Ehlanzeni ringkonnas. Lõuna-Aafrika Vabariigi 2011. aasta rahvaloenduse andmetel oli Ngodwana elanikest mustanahalisi aafriklasi 60,21%, valgeid 36,75%, värvilisi 1,69%, India või Aasia päritolu inimesi 1,18% ja teisi 0,20%. Svaasi keelt pidas emakeeleks 35,01% inimesi, afrikaani keelt 32,12%, inglise keelt 9,66%, tsonga keelt 7,83%, suulu keelt 5,35%, pedi keelt 3,99% ja sotho keelt 3,41%. https://census2011.adrianfrith.com/place/874073
Kasahstani Elektronpost

Kasahstani Elektronpost oli Eesti-Kasahstani ühine postiettevõte. Eesti Post omas ettevõttest 1/3 ja 2/3 kuulus Kasahstani Postile. Ettevõte tegeles elektroonilise teabe paberkandjale panemise ja postitamisega. Ettevõte asutati 2006. 2012 loobus Eesti Post oma osalusest selles ettevõttes. https://majandus24.postimees.ee/1256746/eesti-post-lopetas-kauge-kasahstani-ari (vaadatud 27.09.2018) https://majandus24.postimees.ee/1587183/tana-avati-eesti-ja-kasahstani-esimene-uhisettevote (vaadatud 27.09.2018)
Polina Žemtšužina

Polina Semjonovna Žemtšužina (vene keeles Полина Семёновна Жемчужина; sünninimi Перл Соломоновна Карповская Perl Solomonovna Karpovskaja; 11. märts/vkj 27. veebruar 1897 Pologi Jekaterinoslavi kubermang – 1. aprill 1970 Moskva) oli juudi rahvusest Nõukogude Liidu riigitegelane. Ta oli Vjatšeslav Molotovi abikaasa. Žemtšužina arreteeriti 1949. aastal süüdistatuna riigireetmises ning saadeti asumisele, vabanes peale Stalini surma 1953. aastal.
Bagdad

Bagdad on Iraagi pealinn, Bagdadi kubernerkonna keskus. Linn asub Tigrise jõe ääres. Bagdad on Edela-Aasia suuruselt teine linn Teherani järel ja araabia maailma suuruselt teine linn Kairo järel. 637 vallutas Kalifaat kindrali Sa'ad ibn Abi Waqqasi juhtimisel Pärsia senise pealinna Ktesiphoni, mis asus kohast, kus tänapäeval Bagdad asub, 32 km kagus. Vallutuse käigus tsiviilelanikkonda säästeti, aga paleed pandi koos arhiividega põlema. Siiski liikus piirkonna poliitiline ja majanduskeskus mujale, nii et Ktesiphoni elanikud jätsid oma linna mõne aja pärast, eriti pärast Bagdadi asutamist, maha. 758 hakkas kaliif Abū Ja‘far al-Mansūr plaanima uue linna rajamist Ktesiphoni lähedusse. Ta palkas kõikjalt maailmast arhitekte, teadlasi ja kunstnikke, et need hakkaksid uue linna jaoks plaane tegema. Ehitustöölisi saabus kohale üle 100 000. Ehitustööd algasid lõpuks 30. juulil 763. See kuupäev valiti sellepärast, et päike asus sel päeval Lõvi tähtkujus, mis sümboliseeris tuld ning seostus tootlikkuse, uhkuse ja laienemisega. Linna rajamisel kasutati inspiratsiooniallikana koraani salme, mis rääkisid paradiisist. Al-Mansūr oli linnaga niivõrd rahul, et temale on omistatud lause: "See on tõesti linn, mille ma olen asutanud, kus ma tahan elada ja kus minu järeltulijad pärast valitsevad." Linn plaaniti ringikujulisena. Ringi läbimõõt oli umbes 2 km. Esialgu plaaniti linnamüüri sisemus enam-vähem ühtsena, kuid hiljem lisati linna keskele veel teinegi ringmüür. Linna sees oli palju parke, aedu ja alleesid lisaks elamu- ja äripiirkondadele. Linna keskel asus mošee ja selle lähedal linna korravalve peakorter. Linna ehitamisel kasutati kuubikujulisi telliseid, mille külje pikkus oli 46 cm. Tigrisest kaevati ehitusplatsile kanal, mis pakkus vett nii inimestele tarbimiseks kui telliste valmistamiseks. Lisaks kasutati Bagdadis paljude hoonete rajamisel marmorit ja Tigrise kaldale laskusid marmorist astmed. Linna ringikujuline ja keskelt radiaalsete tänavatega põhiplaan on tüüpiline Pärsia Sassaniidide linnaehituskultuurile. Näiteks pool tuhat aastat varem rajatud Gur on põhiplaanilt Bagdadiga peaaegu identne: ka see on ringikujuline ning selle keskel on tempel ja selle lähedal valitsuse hooned, aga linna keskmest lähevad kiirtena laiali tänavad. Sellele vastandub antiikne linna põhiplaan, kus kõik linna kvartalid olid ristkülikukujulised ja kus kõik tänavad ristusid täisnurga all. Linnal aitas kasvada strateegiliselt tähtis asukoht kaubateede ristumiskohal, mis kulgesid idast läände ja piki Tigrist põhjast lõunasse. Ühest küljest oli linnas külluses vett, teisest küljest oli seal kuiv kliima. Niivõrd rikkalik veevaru polnud tollal tavaline. Linnas peeti igas kuus laata.  Pikemalt artiklis Bagdadi kalifaat  Pikemalt artiklis Bagdadi ejalett  Pikemalt artiklis Bagdadi vilajett 2007. aasta 12. juuli õhurünnak Bagdadis Bagdadi raudtee
Kalatšinsk

Kalatšinsk on linn Venemaal Siberis Omski oblastis, Kalatšinski rajooni halduskeskus. Kalatšinsk asub Omi jõe ääres, linna läbib Siberi raudtee. Asulat on esimest korda dokumentides mainitud 1795. aastal, linnaõigused sai Kalatšinsk 1918. aastal.
Teenustasemelepe

Teenustasemelepe on teenuseosutaja ja kliendi vaheline kokkulepe, milles määratletakse teenuse eriomadused: kvaliteet, kättesaadavus, vastutus jms.
Šadrinsk

Šadrinsk (vene keeles Шадринск) on linn Venemaal Kurgani oblastis. Šadrinsk on oblastilise alluvusega linn. Šadrinsk on Šadrinski rajooni halduskeskus, kuid ei kuulu ise rajooni koosseisu. Linn asub Isseti jõe ääres. Asula on rajatud 1662. aastal, linnaõigused sai Šadrinsk 1712. aastal.
Teele Pärn

Teele Pärn (sündinud 17. oktoobril 1993 Tallinnas) on eesti näitleja. Ta lõpetas aastal 2012 Vanalinna Hariduskolleegiumi ja aastal 2018 Eesti Muusika- ja Teatriakadeemia lavakunstikooli (28. lend). Samast aastast töötab ta Eesti Draamateatri näitlejana. 2016 – Voldemar Panso nimeline auhind 2019 – Suur Ants, Eesti Draamateatri kolleegipreemia naispeaosatäitjale (Tiina „Linnade põletamine“) 2020 – Eesti Teatriliidu naispeaosatäitja auhind (Tiina lavastuses „Linnade põletamine“, Ottilie lavastuses „Põud ja vihm Põlva kihelkonnan nelätõistkümnendämä aasta suvõl“, mõlemad Eesti Draamateater, ning osatäitmised lavastuses „Gesamtkunstwerk“, Kinoteater) 2023 – Eesti Draamateatri aasta hõivatuim naisnäitleja (mängis 120 etendust). Tema ema on arst Tiina Pärn, vanaema oli Mai Väljas, vanaisa oli Vaino Väljas. Lennud Eesti Muusika- ja Teatriakadeemia. Teele Pärn Eesti Draamateatri kodulehel
Spravotšnõi Listok Biologa

Spravotšnõi Listok Biologa (Справочный листок биолога, inglise keeles Bulletin biologique, prantsuse keeles Feuille de renseignements pour biologistes, saksa keeles Auskunftsblatt für Biologen) oli mitmekeelne bioloogia küsimusi käsitlev väljaanne. See ilmus aastatel 1907–1909 Tartus. Väljaannet toimetas Konstantin Saint-Hilare. Väljaanne ilmus kaks korda kuus. Spravotšnõi Listok Biologa E-kataloogis ESTER (vaadatud 27.09.2018) Spravotšnõi Listok Biologa E-kataloogis ESTER
Šveitsi-Balti Kaubanduskoda

Šveitsi-Balti Kaubanduskoda (inglise Swiss-Baltic Chamber of Commerce, lühend SBCC) on organisatsioon (kaubanduskoda), mille eesmärk on arendada Šveitsi ja Baltimaade ettevõtete ärisidemeid.[viide?] Koda asub Tallinnas. Koda juhib Jürg Würtenberg. Varem juhtis koda François Loeb. https://www.err.ee/513356/sveitsi-baltikumi-kaubanduskoda-tahistab-20-sunnipaeva (vaadatud 27.09.2018) https://vm.ee/et/riigid/sveits?display=relations (vaadatud 27.09.2018) https://www.err.ee/513356/sveitsi-baltikumi-kaubanduskoda-tahistab-20-sunnipaeva
Olga Schihalejev

Olga Schihalejev (sündinud 26. oktoobril 1969 Pärnus) on teoloog, kasvatusteadlane Ta on lõpetanud 1988. aastal Pärnu 6. keskkooli, 1998. aastal EELK Usuteaduse Instituudi lastetöö erialal, 2002. aastal Tartu Ülikooli usuteaduskonna ja üheaastase õpetajakoolituse ja 2009. aastal Tartu Ülikoolis doktoriõppe, teoloogiadoktor (2009, TÜ). "Eesti teaduse biograafiline leksikon. 4. köide, Sar-Y. Lisa". 2013. Vaadatud 29.09.2018.
David Goodall

David William Goodall (4. aprill 1914 – 10. mai 2018) oli inglise botaanik. Ta oli 30-köitelise "Ecosystems of the World" raamatusarja peatoimetaja ja avaldas üle 100 teadusliku publikatsiooni. Ta oli eutanaasia legaliseerimise propageerija ja lõpetas oma elu 104-aastaselt arsti poolt abistatud enesetapuga.
Lehte Savitskaja

Lehte Savitskaja (sündinud 3. veebruaril 1936 Sangaste vallas Valgamaal) on hüdrogeoloog. 1945. aastal lõpetas ta Tallinna Eelkoolikasvatuse Pedagoogilise Kooli, 1959. aastal lõpetas ta Eesti Põllumajanduse Akadeemias maaparanduse ja hüdrotehnika eriala. "Eesti teaduse biograafiline leksikon. 4. köide, Sar-Y. Lisa". 2013. Vaadatud 29.09.2018.